**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 35-МР**

На 04.06.2023 г. в 13:00 часа се проведе заседание на Общинската избирателна комисия при следния

**Дневен ред:**

1. Разглеждане на сигнал от г-н Ради Стоянов Ненчев с вх. № 71/ 02.06.2023 г. относно законността на организирания и насрочения за 18.06.2023 г. местен референдум, легитимността на провежданата информационна кампания, както и легитимността на регистрирания инициативен комитет, участващ в същата информационна кампания
2. Разни

**Присъстваха:** София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова, Нели Петрова и Ивалина Фотева

**Отсъстваха:** Любомира Калчева

Председател: София Иванова: В залата присъстват 10 членове на Общинската избирателна комисия. Налице е необходимият кворум. Откривам заседанието на комисията на 04.06.2023 г.

Моля, нека да гласуваме така предложения дневен ред. Гласували 10 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова, Нели Петрова и Ивалина Фотева).

„ПРОТИВ” – няма

По т. 1 от дневния ред София Иванова-Кирилова: Колеги, в ОИК – Челопеч е постъпил сигнал от Ради Стоянов Ненчев с вх. № 71/ 02.06.2023 г. относно законността на организирания и насрочения за 18.06.2023 г. местен референдум, легитимността на организираната информационна кампания, както и легитимността на регистрирания инициативен комитет, участващ в същата информационна кампания. Към сигнала да приложени две на брой приложения, а именно:

1. Писмо с изх. № 94-Р-002019#3/ 26.05.2023 г. от областен управител София област – Радослав Стойчев до г-н Ради Ненчев във връзка с негово запитване

 и

1. Заповед-ВР-21/ 09.05.2023 г. на областен управител Софийска област – Радослав Стойчев за върнат в общински съвет Челопеч протокол № 57, съдържащ решения с №№ 511 и 512, от извънредно заседание на общински съвет Челопеч, провело се на 28.05.2023 г., като незаконосъобразен.

Председател София Иванова-Кирилова: Уважаеми колеги, нека от представения сигнал може да оформим 3 точки, които трябва да разгледаме и да вземем решение. Предлагам след обсъждане на всяка точка да вземем отделно решение. Така нещата ще бъдат по-ясни.

Първата точка е законността на организирането на насрочения за 18.06.2023 г. местен референдум с въпрос: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“* Съгласно чл. 32, ал. 1 от Закона за пряко участие на гражданите в държавната власт и местното самоуправление (ЗПУГДВМС) „Решението на общинския съвет, с което се произнася по искането за произвеждане на местен референдум, може да се обжалва от лицата по чл. 27, ал. 1, 2 и 3 или от съответния областен управител пред съответния административен съд в 7-дневен срок от обявяване на решението. Административният съд разглежда жалбата в тричленен състав. Решението на съда е окончателно“. Приложените към сигнала документи касаят процедура по провеждане на контрол върху актовете на общинския съвет от страна на областния управител. Страни в провелото се производството по връщане за ново обсъждане на Решение № 511 и Решение № 512 от Протокол № 57 от 28.04.2023г. на Общински съвет Челопеч са контролиращият орган – Областен управител на Софийска област и контролирания орган - Общински съвет Челопеч. ОИК – Челопеч не е страна в това производство, поради което становище и информация как се развило това контролно производство може да се получи от Общински съвет Челопеч. В връзка с гореизложеното ви предлагам ОИК – Челопеч да препрати сигнала, заедно с приложените към него и цитирани по-горе документи към Председателя на Общински съвет Челопеч за становище в най-кратък срок.

Председател: София Иванова-Кирилова: Колеги, имате думата за изказвания.

Председател: София Иванова-Кирилова: Колеги, ако сте съгласни с така направеното предложение ОИК – Челопеч да препрати сигнала, заедно с приложените към него и цитирани по-горе документи към Председателя на Общински съвет Челопеч за представяне на окончателно становище за легитимността на местния референдум във възможно най-кратък срок, моля нека да гласуваме.

ОИК – Челопеч с 10 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова, Нели Петрова и Ивалина Фотева) и никой „ПРОТИВ“, реши да изпрати сигнала заедно с приложените към него и цитирани по-горе документи по компетентност към Председателя на Общински съвет Челопеч за представяне на окончателно становище за легитимността на местния референдум във възможно най-кратък срок.

 Втората точка по сигнала на г-н Ради Ненчев е относно легитимността на провежданата информационна кампания във връзка с насрочения за 18.06.2023 г. местен референдум. За популяризирането на произвеждания в Община Челопеч местен референдум се провежда информационна кампания. Съгласно чл. 34, ал. 1 от Закона за пряко участие на гражданите в държавната власт и местното самоуправление – Информационната кампания започва 30 дни преди датата на произвеждане на референдума и приключва 24 часа преди него. Кампанията започва с предоставяне на информационен лист, който се отпечатва от кмета на Община Челопеч. ОИК – Челопеч не е компетентният орган, в чийто правомощия се включва издаването, отпечатването и разпространението на информационен лист, с който започва информационната кампания. Осъществяването на организационно-техническата подготовка на местния референдум в Община Челопеч, част от която е изготвянето, отпечатването и разпространението сред обществеността на информационния лист, с който започва информационната кампания, е от компетентността на кмета на Община Челопеч.

 Затова колеги, по отношение на питането за легитимността на провежданата информационна кампания, ви предлагам ОИК – Челопеч да препрати сигнала по компетентност до кмета на Община Челопеч за предоставяне на становище в най-кратък срок.

 Председател: София Иванова-Кирилова: Колеги, имате думата за изказвания:

Председател: София Иванова-Кирилова: Ако сте съгласни с така направеното предложение ОИК – Челопеч да препрати сигнала по компетентност до кмета на Община Челопеч за предоставяне на становище в най-кратък срок, моля нека да гласуваме.

ОИК – Челопеч с 10 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова, Нели Петрова и Ивалина Фотева) и никой „ПРОТИВ“, реши: по отношение на легитимността на провежданата информационна кампания, ОИК - Челопеч изпраща сигнала по компетентност до г-н Алекси Кесяков – кмет на община Челопеч за предоставяне на становище в най-кратък срок.

 Третата точка по сигнала на г-н Ради Ненчев е относно легитимността на регистрирания инициативен комитет, участващ в информационната кампания във връзка с насрочения за 18.06.2023 г. местен референдум. Колеги, отбелязвам, че с наше Решение № 76-МР/ 01.06.2023 г. ОИК – Челопеч е регистрирала инициативен комитет, представляван от г-н Ради Стоянов Ненчев за участие в информационната кампания в местния референдум на територията на Община Челопеч, насрочен за 18.06.2023 г., като ОИК Челопеч е издала и удостоверение № 01 / 01.06.2023 г., което е връчено на г-н Ради Ненчев връчено срещу подпис на 02.06.2023 г. в 14:15 часа Така, че от 01.06.2023 г., 13:25 часа (тогава е взето самото рeшение и минути по-късно е публикувано на сайта на ОИК – Челопеч), както г-н Ради Ненчев, така и останали 6 членове на инициативния комитет могат спокойно и съгласно закона да информират населението на община Челопеч за своята позиция. Колеги, смятам, че тук не е необходимо да взимаме отделно решение, тъй като ние нищо не променяме, одобряваме или решаваме, а само припомняме събитията. Протоколът, както и решенията се публикуват на интернет страницата на Общинската избирателна комисия, така, че както г-н Ненчев така и всеки друг гражданин може свободно да се запознае с тях

По т. 2 Разни. Председател София Иванова-Кирилова: По тази точка няма направени предложения, следователно закривам заседанието.

ПРЕДСЕДАТЕЛ: п………………….

/София Иванова-Кирилова/

СЕКРЕТАР: п………………………...

/Нели Събева/

Дата и час: 04.06.2023 г., 13.30 часа